sinarproject/legisdata huggingface dataset:
Pertanyaan 143: PROGRAM PERTANIAN BANDAR
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN MOHD SHAID BIN ROSLI (N12 JERAM)
Jawapan oleh: Y.A.B. Dato' Menteri Besar

Y.B. TUAN MOHD SHAID BIN ROSLI

Apakah inisiatif kerajaan bagi golongan penduduk bandar menceburi pertanian moden?

Apakah bantuan Kerajaan Negeri sediakan bagi golongan petani yang ingin membesarkan lagi hasil pengeluaran atau penuaian tanaman?

Y.A.B. Dato' Menteri Besar

a) Kerajaan Negeri melalui Jabatan Pertanian menjalankan program agrobandar bandar yang menyediakan peruntukan dan bantuan kepada individu dan komuniti yang menjalankan aktiviti pertanian dalam kawasan bandar, pekan dan pinggir Bandar seperti;

i) Akuaponik dan hidroponik

i) ii) iii)

Akuaponik dan hidroponik Tanaman secara konvensional di rumah Kebun komuniti di bawah PBT

Selain daripada itu, Jabatan Pertanian giat menjalankan kempen, latihan dan khidmat nasihat bagi penduduk bandar yang mengusahakan pertanian. Sehingga kini, 46,000 kg hasil pertanian daripada kebun komuniti telah dipasarkan di Pasar Tani dan Selangor Agro Market.

b) Kerajaan Negeri melalui Jabatan Pertanian menyediakan pelbagai bentuk bantuan dan sokongan kepada sektor pertanian. Jabatan Pertanian menyediakan khidmat nasihat, kursus, latihan dan bimbingan teknikal bagi pakej amalan teknologi pertanian. Petani boleh memohon bantuan dalam bentuk input pertanian seperti baja dan benih, mesin serta peralatan pertanian, penyediaan kawasan dan lain- lain bantuan yang diperlukan. Bagi tahun 2020, jumlah peruntukan yang disediakan adalah seperti berikut:

Bil 1 2 3 4 Bentuk/jenis bantuan Benih tanaman Baja Infrastruktur asas pertanian Mesin dan peralatan pertanian Nilai (RM) 0.5 juta 3.4 juta 1.7 juta 1.3 juta

Petani boleh menghubungi Jabatan Pertanian di daerah masing-masing untuk mendapatkan khidmat nasihat dan bantuan yang diperlukan.